INTERN INFORMAJON TIL DOMMERE I OSLO TINGRETT.

Det pågår arbeid i tingretten i samarbeid med de andre aktørene i straffesakskjeden om maler i U18-saker som vil innebære at mesteparten av de opplysninger som etterspørres i dette brevet, vil retten få uten å be om det i hver enkelt sak.

I saker hvor det har kommet inn tilsvar og prosesskriv fra bistandsadvokat så kan dommeren bruke denne malen som utgangspunkt for et brev til aktørene. Det er selvfølgelig opp til den enkelte dommer om malen skal brukes eller ikke. Åsa Bech eller Lena Rafoss kan kontaktes ved spørsmål.

**Brev som kan sendes etter at tilsvar fra forsvarer/bistandsadvokat har kommet inn.**

**Gjennomføring av hovedforhandling – U18sak**

Hovedforhandling i overnevnte sak er berammet i Oslo tingrett XX:

Tingretten har mottatt påtalemyndighetens bevisoppgave, forsvarers tilsvar /og prosesskriv fra bistandsadvokaten.

Tidsbruk og bevisføring

/Det er ønskelig at det sendes en oppdatert, omforent tidsplan og bevisoppgave fra aktor, forsvarer /og bistandsadvokat til retten innen (1-2 uker før hf), der det er tatt høyde for at det vil være behov for ekstra pauser og at rettsdagene bør avsluttes kl. 15.00 om det er praktisk mulig av hensyn til ungdommene i saken.

/Av dokumentene tingretten har mottatt fremgår det ikke at fornærmede/vitner er mindreårige. Dersom det er tilfelle bes det opplyst /og om noen av disse har vært siktet i saken.

/Innen samme frist er det ønskelig at det er avklart med Kriminalomsorgen om PUM blir ferdigstilt innen hovedforhandlingen eller ikke.

/Retten ber om at det opplyses om saken har vært drøftet i KOG (konfliktrådets koordineringsgruppe) og om saken vil drøftes igjen før hovedforhandling, og om det blir lagt frem referat fra KOG?

/Det bes opplyst om det er vitner som begjæres avhørt via videolink/telefon.

/Hvis det ikke er innvendinger fra aktørene, åpner retten for at det varslede vitnet fra konfliktrådet/kriminalomsorgen kan avhøres via videolink.

Vil det være aktuelt å påstå særvilkår jf. strl § 37 (f. eks. oppholdsforbud, kontaktforbud, oppfølging knyttet til rus, behandling mv. så bes partene avklare eventuell bevisførsel knyttet til dette i forkant av hovedforhandling, og formidle det til retten.

Praktisk – om gjennomføringen av hovedforhandlingen

Er det behov for tilrettelegging for noen av aktørene som retten ikke allerede er gjort kjent med, bes dette formidlet til retten innen fristen XX

/Det bes opplyst om det er behov for en rettssal med ekstra sikkerhet/adgangskontroll.

/Det bes opplyst om det er høyt konfliktnivå i saken, evt med flere involverte i grupper?

Media

Retten ber opplyst om det er medieinteresse i saken, og om det i så fall vil bli begjært lukkede dører under hele eller deler av hovedforhandlingen, evt mot at pressen får være til stede med referatforbud/ og partenes syn på dette.

/

Rettens forventning til aktørene

Retten minner om at ungdommene i saken har krav på å kunne forstå alt som skjer under hovedforhandlingen jf. BK art 40 (2) (b) (iv), jf. GC nr 24 (2019) p 46.

Det bør bare leses opp fra politiforklaringer der det er nødvendig. I så fall bør det gis en forklaring først til den som spørres ut om hvorfor det leses opp.

Hvis det kan bli aktuelt å lese opp deler av forklaringer avgitt under etterforskningen av saken, bes partene ha et forklaringsutdrag tilgjengelig digitalt slik at retten kan få umiddelbar tilgang dersom behovet oppstår under hovedforhandlingen.

Vitnenes svar bør gjentas i minst mulig grad. Utspørringen bør gjøres med et språk tilpasset aldersgruppen til tiltalte og vitner. Sarkasme og lignende brukes ikke. Aktørene bør unnlate å avbryte motparten med mindre det er påkrevd.

Prosessuelle innsigelser/begjæringer skal primært settes frem i forkant av rettsmøtet.

Ytterligere saksforberedelse

Hvis noen av aktørene ønsker ytterligere aktiv saksstyring fra rettens side under saksforberedelsen bes dette formidlet.

Oslo tingrett

N.N

Tingrettsdommer